Veurbiljer van aedelmetale zeen góld en platina. Dees metale blieven ummer good sjienendj oetzeen. Get minder aedel es dees metalen is zilver, det nao verloup vannen tied zwart wuuertj, meh de oxidatie blief anen oppervlakdje, wodoor me-n 't weer glanzendj krieg door 't op te poetse. E metaal det nag ónaedeler is, is kaoper, det mitten tied greun oetsleit. Iezer is nag ónaedeler en verrós gans. Det is aevel neet allesbepaoldj: 't metaal zink kan good taenge windj en duit zoea döks deens es 'nen daakgäöt. Toch is zink ónaedeler es iezer.